
Okresný súd Poprad 5T/17/2025 8725010836 24. 10. 2025 JUDr. Dominika Ordzovenská ECLI:SK:OSPP:2025:8725010836.3
ROZSUDOK V MENE SLOVENSKEJ REPUBLIKY Okresný súd Poprad, samosudkyňou JUDr. Dominikou Ordzovenskou, na hlavnom pojednávaní konanom dňa 24. októbra 2025 v Poprade, takto rozhodol: Obžalovaní 1./ A. B., nar. XX.XX.XXXX v Kežmarku, trvale bytom C. D. XXX, E. C., 2./ F. G., nar. XX.XX.XXXX v Kežmarku, trvale bytom C. D. XXX, E. C., uznávajú
sa
z a v i n n ý c h , že
po tom, čo obvinený A. B. našiel falšovanú bankovku v nominálnej hodnote 100,- EUR, sériové číslo G., na ktorej nebol uvedený rok jej vydania, chýbali na nej príslušné ochranné prvky, skratka ECB bola nahradená textom ONLY FOR MOTION PICTURE PURPOSES – COPY a názov meny bol nahradený textom COPY, kde podľa odborného posudku Národnej banky Slovenska predmetná bankovka o nominálnej hodnote 100, EUR je nepodareným falzifikátom, a o existencii tejto falšovanej bankovky obvinený A. B. informoval obvineného F. G., ktorému túto falšovanú bankovku aj ukázal, dňa 25.10.2024, okolo 20:30 hod., v obci C. D., E. C., obvinený A. B. spoločne s obvineným F. G. si telefonicky objednali donášku fľaše vodky zn. Amundsen o obsahu 0,7 l a fľaše kofoly o obsahu 1,5 l, všetko v hodnote 13,70 EUR, pričom, po donáške objednaného tovaru do obce Krížová Ves zamestnancom obchodnej spoločnosti Schiller Tatras, s. r. o. H. I. J. K., dňa 25.10.2024, okolo 21:40 hod., pri objekte Základnej školy Krížová Ves, okres C., za tento dodaný tovar uvedenému zamestnancovi zaplatili touto falšovanou bankovkou, v dôsledku čoho im J. K. následne vrátil finančnú hotovosť v sume 86,30 EUR, z ktorej sumy si 50,- EUR zobral obvinený F. G., kde takto získané finančné prostriedky použili pre osobnú potrebu, čím týmto konaním spôsobili škodu pre obchodnú spoločnosť Schiller Tatras, s. r. o. Spišská Belá, so sídlom Spišská Belá, Popradská 1118/58 (IČO: 52 407 551), v hodnote 100,- EUR, teda spoločným konaním falšované peniaze dali ako pravé, čím
spáchali
zločin falšovania, pozmeňovania a neoprávnenej výroby peňazí a cenných papierov podľa 270 ods. 2 Trestného zákona formou spolupáchateľstva podľa § 20 Trestného zákona. Za to im
súd ukladá:
1./ obžalovanému A. B.
§
Podľa § 270 ods. 2 Trestného zákona, § 38 ods. 2, § 39 ods. 5 Trestného zákona, trest odňatia slobody v trvaní 18 (osemnásť) mesiacov. Podľa § 49 ods. 1 písm. a) Trestného zákona výkon uloženého trestu odňatia slobody podmienečne odkladá. Podľa § 50 ods. 1 Trestného zákona určuje skúšobnú dobu podmienečného odsúdenia v trvaní 24 (dvadsaťštyri) mesiacov. 2./ obžalovanému F. G. Podľa § 270 ods. 2 Trestného zákona, § 38 ods. 2, § 39 ods. 5 Trestného zákona, trest odňatia slobody v trvaní 18 (osemnásť) mesiacov. Podľa § 49 ods. 1 písm. a) Trestného zákona výkon uloženého trestu odňatia slobody podmienečne odkladá. Podľa § 50 ods. 1 Trestného zákona určuje skúšobnú dobu podmienečného odsúdenia v trvaní 24 (dvadsaťštyri) mesiacov. spoločným konaním falšované peniaze dali ako pravé, Poučenie: Poučenie: Proti tomuto rozsudku možno podať odvolanie do 15 (pätnástich) dní od jeho oznámenia na Okresnom súde Poprad. Oznámením rozsudku je jeho vyhlásenie v prítomnosti toho, komu treba rozsudok doručiť. Ak sa rozsudok vyhlásil v neprítomnosti takejto osoby, oznámením je až doručenie rozsudku. Rozsudok môže odvolaním napadnúť prokurátor pre nesprávnosť ktoréhokoľvek výroku, obžalovaný pre nesprávnosť výroku, ktorý sa ho priamo týka, okrem výroku o vine v rozsahu, v ktorom súd prijal jeho vyhlásenie, že je vinný, alebo vyhlásenie, že nepopiera spáchanie skutku uvedeného v obžalobe, poškodený pre nesprávnosť výroku o náhrade škody, zúčastnená osoba pre nesprávnosť výroku o zhabaní veci. Rozsudok možno napadnúť odvolaním len v niektorej jeho časti alebo sa odvolania výslovne vzdať. Písomné vyhotovenie tohto rozsudku neobsahuje v zmysle ustanovenia § 172 ods. 2 Trestného poriadku odôvodnenie, pretože po vyhlásení rozsudku sa obžalovaný aj prokurátor práva podať odvolanie výslovne vzdali.

Zdroj: KAUZIS.SK – https://www.kauzis.sk/judikatura/r/ECLI:SK:OSPP:2025:8725010836.3 (dáta aktuálne k 13. 11. 2026). Záväzné je znenie zverejnené súdom.




